paragraph_text: Oldboy, južnokorejska triler drama iz 2003. godine koju je režirao Chan-wook Park prema Mangi koju su napisali Minegishi Nobuaki i Tsuchiya Garon. To je drugi film iz Parkove triologije o osveti – prvi je „Simpatija za g. Osvetu“ a zadnji „Simpatija za gđu Osvetu“. Radnja se vrti oko muškarca koji je 15 godina proveo u zatočeništvu, a da nije znao razlog, pa je nakon puštanja na slobodu odlučio pronaći i osvetiti se osobi koji koja ga je zatvorila. Film je postao iznimno poznat i van granica domovine te je skrenuo pozornost na kinematografiju Južne Koreje. „Oldboy“ se nalazi i na listi 250 najboljih filmova kinematografije na siteu IMDb.com.